અમરેલી :અમરેલી જિલ્લાનાં ચાંદગઢ ગામે રહેતા એક ખેડૂતે કપાસનો પાક નિષ્ફળ જવાના કારણે અને લીધેલી લોન ભરપાઈ થઈ શકે તેમ ન હોવાના કારણે આપઘાત કરી લીધો હતો. જયારે તેમના પત્નિએ પણ ઝેરી દવા પી લેતા તેમને સારવાર માટે દવાખાને ખસેડવામા આવ્યા છે. આ અંગે પોલીસમાંથી જાણવા મળતી વિગતો મુજબ અમરેલીના ચાંદગઢ ગામે રહેતા અને ખેતીકામ કરતા ભરતભાઈ ધીરૂભાઈ ખુમાણ નામના ૪૮ વર્ષીય ખેડૂતે પોતાના ખેતીના કામ માટે થઈ વિવિધ લોન લીધી હતી. અને સારો પાક આવશે એટલે ભરપાઈ કરી દેશુ તેવી આશા હતી. પરંતુ ખેતરમા વાવેલ કપાસનો પાક નિષ્ફળ જતા અને પોતે લીધેલ લોન ભરપાઈ કરી શકે તેમ ન હોય જેથી તેમણે ગઈકાલે પોતાની જાતે ઝેરી દવા પી લેતા તેમને સારવાર માટે ખાનગી દવાખાને ખસેડવામા આવ્યા હતા. જયાં તેમનું સારવાર દરમિયાન મોત થયું હતુ. સાથે તેમના પત્નિ લાભુબેને પણ ઝેરી દવા પી લેતા તેમને પણ સારવાર માટે દવાખાને ખસેડવામા આવ્યા છે. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.